Gandia posa en marxa la setena edició dels Pressupostos Participatius amb un  pressupost de 150.000 euros
08 gener 2025

## Gandia posa en marxa la setena edició dels Pressupostos Participatius amb un pressupost de 150.000 euros08 gener 2025Última actualització: 08 gener 2025

![](../gestion/img/997a8f772c255f5bc882e5fd03672b1a900312941f6a824aed72ddfb14094c54.jpg)  
  

La regidora delegada de Participació Ciutadana, **Liduvina Gil,** ha comparegut hui per informar dels Pressupostos Participatius del 2025.

  
D'aquesta manera, aquesta edició tindrà un pressupost de 150.000 euros “_per fer realitat tres de les propostes ciutadanes que seguisquen fent de Gandia una ciutat millor gràcies a les idees dels seus habitants_”, ha afirmat la regidora, que ha recordat que es tracta del seté any que es porta a terme una iniciativa que ha permés fer realitat desenes de projectes i que aquest any s'ha incrementat la partida de 100.00 a 150.000 €.

  
Tal com ha informat Gil, el termini per presentar les propostes serà del 10 al 31 de gener. Les propostes es podran presentar a www.participagandia.org. Una vegada rebuda, les peticions seran valorades pels tècnics municipals de l'1 al 15 de febrer del 2025 i presentades al Consell de Participació Ciutadana.

  
Aquelles propostes viables seran les protagonistes de la votació final que se celebrarà del 18 de febrer al 5 de març del 2025. Les tres que obtinguen més vots seran les elegides per dur-se a terme.

[Twittear](https://twitter.com/share)